Мусаев Рыскелди Жусупович

Мусаев Рыскелди Жусупович (26. 4. 1960-жылы туулган, Ысык-Көл облусу, Түп району, Кең-Суу айылы) – коопсуздук кызматынын генерал-майору (2011). 1982-жылы Донецк инженердик байланыш аскерлеринин жогорку аскердик-саясий окуу жайын бүтүргөн. 1982–83-жылы Россиянын Гусиноозерск шаарында Забайкальск аскер округунда рота командиринин орун басары, 1983–93-жылы Германияда жана РФте аскердик бөлүктөрдө жооптуу кызматта, 1993–2002-жылы КР Коргоо министрлигинде, КР Мамлекеттик улуттук коопсуздук комитетинде чек ара аскерлерин жетектөөчү кызматкер, 2011-жылдан КР Мамлекеттик улуттук коопсуздук комитетинин Чек ара аскерлер башчысынын 1-орун басары. 
Категория:Инсандар 
Колдонулган адабияттар
 “Кыргызстан” улуттук энциклопедиясы: 5-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. илл. ISBN 978 9967-14-111 -7